/* COM (2010) 0457 final - COD 2008/0247 */ KOMISIJAS ATZINUMS atbilstoši Līguma par Eiropas Savienības darbību 294. panta 7. punkta c) apakšpunktam par Eiropas Parlamenta grozījumu Padomes nostājā attiecībā uz priekšlikumu EIROPAS PARLAMENTA UN PADOMES REGULAI par Eiropas dzelzceļa tīklu konkurētspējīgiem kravu pārvadājumiem,





[pic] | EIROPAS KOMISIJA | Briselē, 30.8.2010 COM(2010) 457 galīgā redakcija 2008/0247 (COD) KOMISIJAS ATZINUMS atbilstoši Līguma par Eiropas Savienības darbību 294. panta 7. punkta c) apakšpunktam par Eiropas Parlamenta grozījumu Padomes nostājā attiecībā uz priekšlikumu EIROPAS PARLAMENTA UN PADOMES REGULAI par Eiropas dzelzceļa tīklu konkurētspējīgiem kravu pārvadājumiem, AR KO GROZA KOMISIJAS PRIEKŠLIKUMU atbilstoši Līguma par Eiropas Savienības darbību 293. panta 2. punktam 2008/0247 (COD) KOMISIJAS ATZINUMS atbilstoši Līguma par Eiropas Savienības darbību 294. panta 7. punkta c) apakšpunktam par Eiropas Parlamenta grozījumu Padomes nostājā attiecībā uz priekšlikumu EIROPAS PARLAMENTA UN PADOMES REGULAI par Eiropas dzelzceļa tīklu konkurētspējīgiem kravu pārvadājumiem 1. Priekšvēsture Datums, kad Komisija pieņem priekšlikumu un to nosūta Parlamentam un Padomei: 2008. gada 11. decembris. Eiropas Parlamenta atzinuma datums (pirmais lasījums): 2009. gada 23. aprīlis. Ekonomikas un sociālo lietu komitejas atzinuma datums: 2009. gada 15. jūlijs. Reģionu komitejas atzinuma datums: 2009. gada 7. oktobris. Datums, kad vienbalsīgi pieņemta Padomes nostāja: 2010. gada 22. februāris. COREPER vienošanās par kompromisu, kas panākts sarunās otrajā lasījumā: 2010. gada 7. jūnijs. Datums, kad pieņemta Eiropas Parlamenta nostāja (otrais lasījums): 2010. gada 15. jūnijs. 2. Priekšlikuma mērķis - Regulas priekšlikuma mērķis ir aicināt dalībvalstis un jo īpaši dzelzceļa infrastruktūras pārvaldītājus attīstīt „konkurētspējīgiem kravu pārvadājumiem” paredzētu Eiropas dzelzceļa tīklu, kuru veido kravu pārvadājumiem domāti starptautiski dzelzceļa koridori. - Šiem koridoriem vajadzētu ļaut kravas vilcieniem izmantot labas kvalitātes sliežu ceļus, lai šo vilcienu sniegto pakalpojumu kvalitātes līmenis būtu augstāks (precizitātes, brauciena ilguma ziņā) par pašreizējo, kas savukārt ir būtisks nosacījums dzelzceļa kravu pārvadājumu klientu piesaistīšanai. Šie koridori vienlaikus ļaus izbrīvēt papildu jaudas dzelzceļa kravu pārvadājumiem, kuru apjoms pēdējo gadu laikā pieaug (neraugoties uz ekonomikas krīzes sekām, ir paredzams, ka šī tendence turpmākajos gados saglabāsies). - Komisija šo koridoru izveidē ierosina vadīties pēc četrām galvenajām prioritātēm: - pastiprināt sadarbību un saskaņotību starp dzelzceļa infrastruktūras pārvaldītājiem gan infrastruktūras operatīvās vadības jomā, gan ieguldījumu jomā, jo īpaši izveidojot pārvaldes struktūru katram koridoram; - palielināt šajos koridoros kravu pārvadājumiem iedalītās infrastruktūras jaudas izmantošanas drošību un jaudas apjomu; - palielināt koordināciju starp dzelzceļa tīkliem un preču termināliem (jūras un iekšzemes ostas, šķirotavas u. c.); - izveidot koridorus, kuros pastāvētu paraugprakse — visiem tirgus dalībniekiem būtu nodrošināta nediskriminējoša piekļuve un piekļuves nosacījumi būtu pārskatāmi —, jo īpaši publicējot attiecīgos noteikumus un visplašāko saistošo informāciju. 3. Komisijas atzinums par Eiropas Parlamenta grozījumu Eiropas Parlamenta nostāja, par kuru notika balsošana 2010. gada 15. jūnijā, ir pieņemta kompromisa rezultātā, kuru panāca pēdējās trīspusējās sarunās galvenokārt attiecībā uz piekļuvi šim koridoram, ieviešot stabilu vienas pieturas aģentūru („One Stop Shop”) un ļaujot rezervēt vilcienu ceļus uzņēmumiem, kas nav dzelzceļa uzņēmumi („tiesīgie pretendenti”). Jūnijā Padome šo kompromisu ratificēja, pamatojoties uz Komisijas deklarācijas projektu (sk. tālāk tekstā). 4. Secinājums Atbilstoši Līguma par Eiropas Savienības darbību 293. panta 2. punktam Komisija piekrīt grozīt savu priekšlikumu, kā norādīts iepriekš. Komisija arī nāk klajā ar turpmāko paziņojumu (oriģinālā versija angļu valodā): „The Commission underlines that the one-stop-shop is a joint body set up or designated by the management board of each corridor; its function is that of a coordination tool. It may be a technical body within the corridor management structure or one of the infrastructure managers concerned”[1]. [1] Komisija uzsver, ka vienas pieturas aģentūra ir vienota iestāde, kuru izveido vai izraugās katra atsevišķa koridora vadības komiteja; tās funkcija ir būt kā koordinācijas instrumentam. Šī vienas pieturas aģentūra var būt tehniska struktūra koridora vadības struktūras sastāvā vai arī viens no attiecīgajiem infrastruktūras pārvaldītājiem.